**ZMLUVA O DIELO**

**č. L.../2021**

uzatvorená podľa § 536 a nasl. Obchodného zákonníka č. 513/1991 Zb., v znení neskorších zmien a doplnení a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

medzi týmito zmluvnými stranami

**Zhotoviteľ: ...........................**

so sídlom:...........................

v zastúpení: ...........................

identifikačné číslo: ............................

IČ DPH:............................

registrácia:zapísaný v Obchodnom registri Okresného súdu ..........., oddiel: ................., vložka číslo: ..............

Banka:.................

IBAN: ........................

(ďalej tiež len ako „**Zhotoviteľ**“)

a

**Objednávateľ: ELEKTRO RECYCLING, s.r.o.**,

so sídlom: Príboj 549, Slovenská Ľupča 976 13

v zastúpení : Ing. Jozef Vašina – konateľ spoločnosti

identifikačné číslo: 36 057 363

IČ DPH: SK2020095957

registrácia: zapísaný v Obchodnom registri Okresného súdu Banská Bystrica, oddiel: Sro, vložka číslo: 8051/S

bankové spojenie: Slovenská sporiteľňa, a.s.

IBAN:: SK1109000000000303843187

(ďalej tiež len ako **„Objednávateľ“**)

**Článok 1**

(1) Podkladom pre uzavretie tejto Zmluvy je výsledok verejného obstarávania vykonaného podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZOV“). Objednávateľ na obstaranie predmetu tejto Zmluvy použil postup verejného obstarávania – Zákazka s nízkou hodnotou na dodanie stavebných prác.

**Článok 2**

**Základné ustanovenia**

1. Zhotoviteľ sa touto zmluvou zaväzuje dodať Objednávateľovi dielo vymedzené v Článku 3 tejto zmuvy, najneskôr do lehoty uvedenej v Článku 4 tejto zmluvy a Objednávateľ sa zaväzuje zaplatiť za dodané dielo cenu uvedenú v Článku 5 tejto zmluvy za podmienok uvedených v tejto zmluve.

**Článok 3**

**Predmet zmluvy**

(1) Predmetom tejto zmluvy je záväzok Zhotoviteľa zhotoviť pre Objednávateľa dielo: „Modernizácia a rekonštrukcia systémov vonkajšieho a vnútorného osvetlenia priemyselného areálu“ pre projekt s názvom: „Implementácia opatrení z energetického auditu za účelom zníženia energetickej náročnosti spoločnosti“ realizovaného v rámci výzvy - kód OPKZP-PO4-SC421-2017-30na predkladanie žiadostí o NFP, vyhlásenej Ministerstvom životného prostredia v v rámci Operačného programu Kvalita životného prostredia, prioritná os 4 - Energeticky efektívne nízkouhlíkové hospodárstvo vo všetkých sektoroch, špecifický cieľ 4.2.1 - Zníženie energetickej náročnosti a zvýšenie využívania obnoviteľných zdrojov energie v podnikoch, v rozsahu a špecifikácii v zmysle Prílohy č. 1 tejto zmluvy (ďalej len „predmet zmluvy“).

(2) Zhotoviteľ sa zaväzuje vykonať dielo riadne, včas vo vlastnom mene a na vlastnú zodpovednosť pri dodržaní kvalitatívnych a technických podmienok v súlade s platnými technickými normami, všeobecne záväznými právnymi predpismi a nariadeniami a pokynmi Objednávateľa.

(3) Objednávateľ sa zaväzuje dokončené dielo zhotovené bez vád a nedorobkov prevziať a zaplatiť dohodnutú cenu.

**Článok 4**

**Miesto a čas dodania predmetu zmluvy**

1. Zhotoviteľ sa zaväzuje dodať tovar a zrealizovať dielo na miesto určené Objednávateľom, a to: areál spoločnosti ELEKTRO RECYCLING, s.r.o., Príboj 549, 976 13 Slovenská Ľupča.
2. Zhotoviteľ sa zaväzuje zrealizovať dielo najneskôr do 7 mesiacov odo dňa nadobudnutia účinnosti tejto Zmluvy o dielo.
3. Zmluvný termín uvedený v predchádzajúcom bode je termín najneskoršie prípustný a neprekročiteľný s výnimkou zásahov spôsobených vis major.
4. Objednávateľ je oprávnený od zmluvy odstúpiť, ak je Zhotoviteľ v omeškaní s plnením predmetu zmluvy o viac ako 20 kalendárnych dní v porovnaní s  lehotou na vykonanie diela dohodnutou v ods.2 tohto článku . Takéto omeškanie sa bude považovať za podstatné porušenie tejto zmluvy a za dôvod na ukončenie zmluvy. V prípade, ak nastanú skutočnosti, ktoré Zhotoviteľ nemohol predvídať, uvedené ustanovenie sa nebude aplikovať v prípade, ak sa preukáže, že omeškanie nastalo v dôsledku vyššej moci.
5. Zhotoviteľ oznámi Objednávateľovi pripravenosť na dodávku predmetu Zmluvy písomne minimálne 7 kalendárnych dní pred realizáciou dodávky.
6. Zhotoviteľ začne s realizáciou diela najneskôr do 3 dní od dodania Tovaru, ak sa zmluvné strany písomne nedohodnú inak.
7. Ak Zhotoviteľ dokončí dielo a pripraví ho na odovzdanie pred dohodnutým termínom, a túto skutočnosť riadne oznámi Objednávateľovi, zaväzuje sa Objednávateľ toto dielo prevziať v skoršom ponúkanom termíne a zaplatiť za jeho zhotovenie dohodnutú cenu.

**Článok 5**

**Cena za predmet zmluvy a platobné podmienky**

1. Cena za dielo v rozsahu podľa článku 3 bodu 1 tejto Zmluvy je stanovená na základe výsledkov verejného obstarávania v súlade so zákonom NR SR č. 18/1996 Z. z. o cenách v znení neskorších predpisov, vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách ako cena maximálna a konečná nasledovne:

|  |  |  |
| --- | --- | --- |
| **Pomenovanie:**  | **Cena bez DPH****v EUR** | **Cena s DPH****v EUR** |
| Modernizácia a rekonštrukcia systémov vonkajšieho a vnútorného osvetlenia priemyselného areálu. | **.................** | **..................** |

 Cena je v parite DDP Slovenská Ľupča na kľúč. Cena zahŕňa dopravu, demontáž, montáž, všetky materiály, pomocné konštrukcie, manipulačnú techniku, pripojenie na existujúce siete, zaškolenie obsluhy, dodanie dokumentácie v slovenskom jazyku, testovanie systému, príslušné skúšky...

(2) Cena za dielo uvedená v ods.1 toho článku je maximálnou zmluvnou cenou. Skutočná cena za dielo bude vyfakturovaná na základe vykonaných prác a použitého materiálu po odovzdaní diela a nesmie prekročiť maximálnu cenu za dielo dohodnutú v tejto zmluve. Táto cena zahŕňa náklady spojené s uskutočnením zmluvných prác, vrátane dodávok a montáže materiálov, ktoré sú k zhotoveniu zmluvných prác potrebné a vrátane nákladov na všetky nutné dočasné opatrenia. Cena za dielo zahŕňa všetky náklady a réžie Zhotoviteľa spojené s uskutočnením realizovaného diela. Za túto cenu vykoná Zhotoviteľ aj také práce, ktoré nie sú špeciálne vymenované v podkladoch na zákazku, avšak prináležia k úplnému funkčnému a prevádzkovo schopnému zhotoveniu diela, ktoré je predmetom tejto zmluvy.

(3) Objednávateľ je povinný na základe vystavených faktúr Zhotoviteľom uhradiť v prospech účtu Zhotoviteľa uvedeného v záhlaví tejto zmluvy celkovú cenu diela, v lehote splatnosti, a to nasledovne :

* **40 %** z celkovej ceny diela po nadobudnutí účinnosti tejto zmluvy na základe zálohovej faktúry so splatnosťou 20 dní. Nedodržanie lehoty splatnosti posúva lehotu dodania uvedenú v čl. 4, odst.2. o toto nedodržanie.
* **60 %** z ceny diela na základe daňového dokladu po odovzdaní diela a podpise preberacieho protokolu medzi Objednávateľom a Zhotoviteľom so splatnosťou 14 dní.

(4) Objednávateľ je oprávnený vrátiť daňový doklad – faktúru, ktorá neobsahuje všetky zákonom požadované náležitosti alebo je nesprávny a to v lehote splatnosti. Oprávneným vrátením daňového dokladu – faktúry prestáva plynúť doba jej splatnosti, pričom táto začína plynúť znova odo dňa doručenia opraveného daňového dokladu – faktúry.

(5) Faktúru vyhotoví Zhotoviteľ v súlade s platnou legislatívou - zákon č. 222/2004 Z. z.. o dani z pridanej hodnoty v platnom znení a predloží Objednávateľovi v 3 originálnych výtlačkoch vrátane všetkých príloh faktúry

**Článok 6**

**Práva a povinnosti zmluvných strán**

1. Každá zmluvná strana je povinná bezodkladne informovať druhú zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.
2. Objednávateľ je povinný poskytnúť Zhotoviteľovi na riadnu realizáciu diela potrebnú súčinnosť.
3. Materiál a zariadenia potrebné na zhotovenie diela zabezpečuje Zhotoviteľ vo vlastnej réžii.
4. Nebezpečenstvo škody na diele ako aj na veciach a materiáloch potrebných na zhotovenie diela znáša Zhotoviteľ až do času protokolárneho prevzatia diela Objednávateľom. Objednávateľ v prípade potreby poskytne Zhotoviteľovi priestory na dočasné uloženie, uskladnenie predmetu diela.
5. Zhotoviteľ bude pri plnení tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy, je povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia, vyplývajúce z povahy vykonávanej práce v súlade s vyhl. č. 374/90 Zb. a vyhl. č. 525/90 Zb. Za ich prípadné porušenie a vzniknutú škodu zodpovedá v plnom rozsahu a podmienky tejto zmluvy.
6. Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu Objednávateľom na vyhotovenie diela, ak Zhotoviteľ mohol túto nevhodnosť zistiť pri vynaložení odbornej spôsobilosti.
7. Ak Zhotoviteľ zistí skryté prekážky na mieste, kde má dielo zhotoviť, a ktoré mu bránia zhotoviť dielo riadne, je povinný ihneď takéto prekážky oznámiť Objednávateľovi a ak sa nedajú odstrániť, navrhnúť Objednávateľovi zmenu diela.
8. Zhotoviteľ výslovne prehlasuje, že sú mu známe všetky podmienky dodávky diela, rovnako ako situácia a prístup na mieste dodania a taktiež všetky skutočnosti, ktoré sú rozhodujúce pre dodanie diela.
9. Počas realizácie diela zodpovedá Zhotoviteľ za škody vzniknuté jeho činnosťou na majetku Objednávateľa a jeho vybavení. Po zistení škody zavinenej Zhotoviteľom, je Zhotoviteľ povinný uviesť vec alebo zariadenie do pôvodného stavu, pri úplnom zničení veci alebo zariadenia nahradiť novou vecou toho istého typu.
10. Zhotoviteľ sa zaväzuje, že pri plnení zmluvných povinností zabezpečí poriadok a čistotu na pracovisku na svoje náklady, pričom bude denne odstraňovať všetky nečistoty a odpady, nebezpečné a kontaminované odpady nevynímajúc. Demontované svietidlá spracuje na vlastné náklady Objednávateľ. Objednávateľ vyčlení priestory na ich uloženie pred ich spracovaním.
11. Zhotoviteľ zabezpečí priestor montáže zariadenia v zmysle stavebného zákona. Odborné práce musia byť vykonané len pracovníkmi Zhotoviteľa alebo jeho subdodávateľov majúcich príslušnú kvalifikáciu na vykonanie týchto prác.
12. Zmluvné strany sa zaväzujú zachovávať mlčanlivosť o všetkých skutočnostiach, obchodných a technických informáciách, ako aj o údajoch, ktoré si navzájom poskytli a zaväzujú sa, že tieto skutočnosti, informácie a údaje nezverejnia ani nesprístupnia tretím osobám bez predchádzajúceho písomného súhlasu druhej zmluvnej strany, a ani ich nepoužijú pre iné účely, ako pre plnenie podmienok tejto Zmluvy.

**Článok 7**

**Sankcie**

1. Zhotoviteľ je oprávnený v prípade omeškania sa Objednávateľa s dohodnutým termínom platby za dodanie predmetu zmluvy uplatniť si zmluvnú pokutu vo výške 0,05% z neuhradenej sumy za každý, aj začatý deň omeškania.
2. Objednávateľ je oprávnený uplatniť si zmluvnú pokutu za každý deň omeškania dodania predmetu zmluvy a poskytnutia plnení podľa článku 3 ods. (1) tejto zmluvy po lehote podľa čl. 4 ods. (2) vo výške 0,1% z celkovej ceny tovaru podľa článku 4 ods. (1).

**Článok 8**

**Prechod vlastníctva a nebezpečenstva škody**

1. Zmluvné strany sa dohodli, že vlastnícke právo k predmetu zmluvy podľa tejto zmluvy prechádza na Objednávateľa dňom prevzatia predmetu zmluvy na základe obojstranne podpísaného preberacieho protokolu.

**Článok 9**

**Zodpovednosť za vady, záruka za akosť**

1. Zmluvné strany sa dohodli , že záručná doba začína plynúť dňom protokolárneho odovzdania a prevzatia diela.
2. Zhotoviteľ poskytuje na celé dielo záruku 5 rokov odo dňa prevzatia diela Objednávateľom. Zhotoviteľ ručí za to, že dielo bude mať po dobu najmenej 5 rokov vlastnosti stanovené technickými normami - za predpokladu, že bude užívané predpísaným spôsobom.
3. Pokiaľ počas tejto doby dôjde k poruche diela, ktorá nebola spôsobená Objednávateľom, tento má nárok, aby táto porucha bola bezplatne odstránená.
4. Doba ručenia Zhotoviteľom sa predlžuje o dobu, v priebehu ktorej bol výrobok v oprave.
5. Na dielo sa však nárok na bezplatné odstránenie poruchy počas trvania  záručnej doby nevzťahuje v prípade, ak by servisný technik zistil nasledovné:
6. dielo nebolo používané v súlade s odovzdaným Montážnym návodom, Záručným listom prípadne Návodom na použitie.
7. na diele bol vykonaný nepovolený alebo nekompetentný zásah inými osobami ako autorizovanými servisnými technikmi Zhotoviteľa počas obdobia platnosti záruky.

(6) Zhotoviteľ sa zaväzuje začať s odstraňovaním prípadných vád do 3 pracovných dní od uplatnenia oprávnenej reklamácie Objednávateľa a vady odstrániť v čo najkratšom technicky možnom čase. Termín odstránenia vád sa dohodne písomnou formou a Zhotoviteľ sa zaväzuje odpovedať na reklamáciu Objednávateľa písomnou formou do 48 hodín, inak sa predlžuje záruka o každý začatý deň o ďalší jeden deň. Za písomnú formu sa považuje aj komunikácia emailom.

(7) V prípade, že budú v priebehu realizácie predmetu tejto zmluvy zistené také vady predmetu diela, ktoré budú mať za následok zvýšenie jeho ceny, zníženie technických parametrov a kvality, považuje sa to za podstatné porušenie zmluvy a Objednávateľ má nárok za zľavu z dohodnutej ceny diela vo výške 10%. Týmto ustanovením nie je dotknuté právo Objednávateľa na náhradu škody

**Článok 10**

**Vyššia moc**

(1) Zmluvné strany sa dohodli, že nebudú povinné dodržiavať svoje záväzky a povinnosti vyplývajúce z tejto zmluvy v prípade externých okolností, ktoré nedokážu ovplyvniť, ako sú vojna, mobilizácia, povstanie, vzbury, živelné pohromy, požiar, za ktoré nenesú riziko podľa zákona, zvyklostí alebo praxe.

(2) Počas obdobia vyššej moci budú zmluvné strany oprávnené pozastaviť plnenie svojich záväzkov a povinností o dobu, po ktorú budú účinky a následky vyššej moci trvať. Ak toto obdobie presiahne dobu šesť mesiacov, budú obe zmluvné strany oprávnené od zmluvy odstúpiť. Žiadne oneskorenie alebo neplnenie z ktorejkoľvek zo zmluvných strán v dôsledku vyššej moci nespôsobí vznik nároku na náhradu škody. Všetky nároky a náklady, ktoré vznikli pred vznikom udalosti vyššej moci zostávajú v plnej platnosti a účinku a budú započítané.

**Článok 11**

**Ostatné dojednania**

1. Zhotoviteľ sa zaväzuje dodať predmet zmluvy v súlade s ustanoveniami tejto zmluvy a v súlade s právnymi predpismi a technickými normami platnými na území SR.
2. Zhotoviteľ môže zabezpečiť plnenie predmetu zmluvy prostredníctvom svojich subdodávateľov.
3. Zhotoviteľ garantuje spôsobilosť subdodávateľov pre plnenie predmetu zmluvy.
4. Zhotoviteľ zodpovedá za celé a riadne plnenie zmluvy počas celého trvania zmluvného vzťahu s Objednávateľom a to bez ohľadu na to, či Zhotoviteľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Zhotoviteľa.
5. Zhotoviteľ sa zaväzuje, že najneskôr v čase uzavretia tejto zmluvy, uvedie údaje o všetkých známych subdodávateľoch a údaje o osobe oprávnenej konať za subdodávateľa.
6. Zhotoviteľ je povinný bezodkladne oznámiť Objednávateľovi akúkoľvek zmenu údajov o subdodávateľovi.
7. Zhotoviteľ je povinný bezodkladne oznámiť Objednávateľovi zmenu subdodávateľa a údaje podľa bodu (5). Subdodávateľ môže začať plniť časť predmetu zmluvy iba po písomnom odsúhlasení Objednávateľom. V prípade, ak subdodávateľ začne plniť časť predmetu zmluvy bez súhlasu Objednávateľa alebo napriek odmietnutiu subdodávateľa Objednávateľom, má Objednávateľ právo prerušiť plnenie časti predmetu zmluvy.
8. Zhotoviteľ môže vo výnimočných prípadoch zmeniť subdodávateľa, doplniť nového subdodávateľa, alebo zmeniť podiel subdodávok. V takom prípade, je Zhotoviteľ povinný oznámiť Objednávateľovi každú zmenu alebo doplnenie subdodávateľa desať kalendárnych dní pred začatím plnenia časti predmetu zmluvy.
9. Zhotoviteľ zabezpečuje počas dodávky plnenie ustanovení zákona č. 314/2001 o požiarnej ochrane, č. 124/2006 Z. z. o BOZP v platnom znení a č. 124/2006 Z. z. o inšpekcii práce a zmene zákona o nelegálnej práci. Zhotoviteľ sa zaväzuje dodržiavať technické normy, všeobecné záväzné predpisy, predpisy z oblasti požiarnej ochrany a bezpečnosti zdravia pri práci, vyplývajúce zo zákona č. 127/2006 Z. z. v platnom znení a z Vládneho nariadenia č. 396/2006 Z. z.. Zhotoviteľ v plnom rozsahu zodpovedá za bezpečnosť a ochranu zdravia osôb v priestoroch prevádzky spoločnosti, ktorých vstup na prevádzku a pohyb v priestore prevádzky je oprávnený. Zhotoviteľ zabezpečí svojim pracovníkom potrebné ochranné pracovné pomôcky.
10. O odovzdaní a prevzatí predmetu tejto zmluvy zmluvné strany spíšu Preberací protokol, ktorý podpíše zástupca Zhotoviteľa a zástupca Objednávateľa. Spolu s preberacím protokolom bude Objednávateľovi odovzdaná všetka dokumentácia (revízie, protokoly, vyhlásenia o zhode, návody na obsluhu a údržbu, atď..), ktorá sa vzťahuje k predmetu zmluvy.

**Článok 12**

**Záverečné ustanovenia**

1. Zmluva nadobúda platnosť dňom podpísaním oboma zmluvnými stranami a účinnosť dňom nasledujúcom po dni splnenia nasledujúcich podmienok:
2. administratívna kontrola verejného obstarávania zo strany Poskytovateľa, je ukončená pozitívnym výsledkom,
3. dôjde k podpisu zmluvy o poskytnutí nenávratného finančného príspevku z Operačného programu Kvalita životného prostredia medzi Objednávateľm ako Prijímateľom príspevku a poskytovateľom príspevku.

 V prípade, že zmluva o poskytnutí Nenávratného finančného príspevku podľa písm b) uvedeného vyššie v tomto bode nebude uzavretá, má Objednávateľ právo od Zmluvy odstúpiť, pričom toto jednostranné odstúpenie nezakladá žiadne právo Zhotoviteľovi na úhradu nákladov spojených s plnením predmetu zmluvy ani na akúkoľvek inú náhradu.

(2) Zhotoviteľ a Objednávateľ vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

(3) Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka č. 513/1991 Zb. v znení neskorších predpisov.

(4) Zhotoviteľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na plnenie predmetu zmluvy.

(5) Zhotoviteľ a Objednávateľ sú povinní strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä: a) Poskytovateľ a ním poverené osoby, b) Vykonávateľ - Slovenská inovačná a energetická agentúra a ňou poverené osoby, c) Útvar následnej finančnej kontroly a nimi poverené osoby, d) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, e) Orgán auditu, jeho spolupracujúce orgány a nimi poverené osoby, f) Splnomocnení zástupcovia Európskej Komisie a Európskeho dvora audítorov, g) Osoby prizvané vyššie uvedenými orgánmi v súlade s príslušnými právnymi predpismi SR a ES.

(6) Objednávateľ si v rámci záväzkového vzťahu s Zhotoviteľm vyhradzuje právo bez akýchkoľvek sankcií odstúpiť od zmluvy s úspešným uchádzačom v prípade, kedy ešte nedošlo k plneniu zo zmluvy medzi Objednávateľm/prijímateľom a Zhotoviteľm, a výsledky administratívnej finančnej kontroly poskytovateľa NFP neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

(7) Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy zmluvných strán uvedené pri identifikačných údajoch zmluvných strán v úvode tejto zmluvy, ibaže odosielajúcej zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti.

(8) Zhotoviteľ je povinný v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o RPVS“ ), pokiaľ sa ho povinnosť zápisu do registra partnerov verejného sektora týka, byť zapísaný v registri partnerov verejného sektora po celú dobu trvania tejto Zmluvy. Ak je Zhotoviteľom skupina dodávateľov podľa § 37 ZOV, má každý člen tejto skupiny dodávateľov povinnosť byť zapísaný v registri partnerov verejného sektora. V prípade nesplnenia tejto povinnosti uhradí Zhotoviteľ Objednávateľovi zmluvnú pokutu vo výške 3% z celkovej ceny diela článku 5 tejto Zmluvy.

(9) Subdodávateľ, ktorý má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom o RPVS, v nadväznosti na § 11 ods. 1 ZVO, po celú dobu trvania plnenia svojho podielu na tejto Zmluve.

(10) V prípade, ak subdodávateľ má povinnosť zapisovať sa do registra partnerov verejného sektora podľa Zákona o RPVS a nie je zapísaný v registri partnerov verejného sektora, alebo dôjde k výmazu subdodávateľa z registra partnerov verejného sektora podľa Zákona o RPVS, a to osobitne v prípade každého subdodávateľa, je Objednávateľ oprávnený uplatniť si u Zhotoviteľa zmluvnú pokutu vo výške 3 % z celkovej ceny podľa článku 5 tejto Zmluv

(11) Meniť alebo dopĺňať obsah tejto Zmluvy je možné len formou písomných dodatkov k Zmluve, ktoré budú platné, ak budú riadne potvrdené a podpísané oprávnenými zástupcami oboch zmluvných strán, pokiaľ tieto zmeny a doplnky budú v súlade §18 ZVO. Každý dodatok k tejto zmluve podlieha schvaľovaniu poskytovateľa nenávratného finančného prostriedku.

(12) Táto zmluva sa vyhotovuje v štyroch exemplároch, z ktorých každý má platnosť originálu. Objednávateľ obdrží 3 exempláre a Zhotoviteľ 1 exemplár kúpnej zmluvy.

V ..............., dňa .............................. V Slovenskej Ľupči, dňa........................

Za Zhotoviteľa: Za Objednávateľa:

...................................................................... .................................................................

 .................., ................ Ing. Jozef Vašina, konateľ

Neoddeliteľnou súčasťou tejto zmluvy je:

Príloha č. 1 –cena predmetu zmluvy

Príloha č. 2: Zoznam subdodávateľov

## Príloha č. 2: Subdodávatelia

|  |  |  |  |
| --- | --- | --- | --- |
| Subdodávateľ(názov, sídlo, IČO) | Predmet subdodávky | Predpokladaný podiel zákazky zadávaný subdodávateľovi | Osoba oprávnená konať za subdodávateľa(meno a priezvisko, adresa pobytu, dátum narodenia) |
|  |  |  |  |
|  |  |  |  |
|  |  |  |  |